ddrg/super_eurlex huggingface dataset:
Breithiúnas na Cúirte Ginearálta an 8 Meitheamh 2022 – Darment v an Coimisiún

(Cás T-92/21) (1)

(Timpeallacht - Rialachán (AE) Uimh. 517/2014 - Gáis cheaptha teasa fhluairínithe - Clár leictreonach de chuótaí margaíochta hidreafluaracarbóin - Cinneadh maidir le liostú - Údarú cuóta a úsáid - Breithiúnas ón gCúirt Ghinearálta a fhorghníomhú - Prionsabal an dea-riaracháin)

(2022/C 294/39)

Teanga an cháis: an Béarla

Páirtithe

Iarratasóir: Darment Oy (Heilsincí, an Fhionlainn) (ionadaí: C. Ginter, Dlíodóir)

Cosantóir: an Coimisiún Eorpach (ionadaithe: E. Sanfrutos Cano, K. Talabér-Ritz agus B. De Meester, i gcáil Gníomhairí)

Ábhar

Trína chaingean faoi Airteagal 263 CFAE, iarrann an t-iarratasóir go gcuirfí ar neamhní an Cinneadh ón gCoimisiún Eorpach an 15 Nollaig 2020, maidir lena chuóta don bhliain 2021 agus do na blianta 2019 agus 2020 a liostú sa chlár leictreonach cuótaí chun hidreafluaracarbóin (HFC) a chur ar an margadh.

An chuid oibríochtúil

1) Diúltaítear don chaingean.

2) Ordaítear do Darment Oy na costais a íoc, lena n-áirítear iad siúd a bhaineann leis na himeachtaí idirlinne.

(1) IO C 128, 12.4.2021.
Breithiúnas na Cúirte Ginearálta an 8 Meitheamh 2022 – Muschaweck v EUIPO – Conze (UM)

(Cás T-293/21) (1)

(Trádmharc de chuid an Aontais Eorpaigh - Imeachtaí maidir le cúlghairm - Focalmharc de chuid an Aontais Eorpaigh UM - Fíorúsáid an mhairc - Úsáid san fhoirm inar cláraíodh an marc - Airteagal 51(1)(a) de Rialachán (AE) Uimh. 207/2009 [Airteagal 58(1)(a) de Rialachán (AE) 2017/1001 anois] - Léiriú ar dhílseánach an trádmhairc - Cruthúnas úsáide curtha isteach laistigh den teorainn ama)

(2022/C 294/40)

Teanga an cháis: an Ghearmáinis

Páirtithe

Iarratasóir: Ulrike Muschaweck (München, an Ghearmáin) (ionadaí: C. Konle, Dlíodóir)

Coasantóir: Oifig Maoine Intleachtúla an Aontais Eorpaigh (ionadaí: D. Walicka, i gcáil Gníomhaire)

Páirtí eile sna himeachtaí os comhair Bhord Achomhairc EUIPO, ag idiragairt os comhair na Cúirte Ginearálta: Joachim Conze (München) (ionadaí: H. Bolte, Dlíodóir)

Ábhar

Caingean arna tabhairt i gcoinne an chinnidh ón dara Bord Achomhairc de EUIPO an 15 mars 2021 (Cás R 2260/2019-2), maidir le himeachtaí cúlghairme idir U. Muschaweck agus J. Conze.

An chuid oibríochtúil

1) Diúltaítear don chaingean.

2) Ordaítear do Ulrike Muschaweck na costais a íoc.

(1) IO C 278, 12.7.2021.
Breithiúnas na Cúirte Ginearálta an 15 Meitheamh 2022 – QI v an Coimisiún

(Cás T-122/21) (1)

(Seirbhís shibhialta - Oifigigh - Tuarascáil mheastóireachta - Measúnaithe foirne 2018 agus 2019 - Measúnú míshásúil ar fheidhmíocht na bainistíochta - Forálacha ginearálta chun Airteagal 43 de na Rialacháin Foirne a chur chun feidhme - Nós imeachta bailíochtaithe - Prionsabal na neamhchlaontachta - Earráid mheasúnaithe follasach)

(2022/C 303/50)

Teanga an cháis: an Fhraincis

Páirtithe

Iarratasóir: QI (ionadaí: N. de Montigny, Dlíodóir)

Cosantóir: an Coimisiún Eorpach (ionadaithe: B. Mongin agus L. Hohenecker, i gcáil Gníomhairí)

Ábhar

Trína chaingean, arna taisceadh sa Chlárlann an 25 Feabhra 2022, atá bunaithe ar Airteagal 270 CFAE, iarrann an t-iarratasóir go ndéanfaí a thuarascálacha mheastóireachta do na blianta measúnaithe 2018 agus 2019 agus cinneadh an 16 Samhain 2020 ag diúltú dá ghearán i gcoinne na dtuarascálacha sin a chur ar neamhní.

An chuid oibríochtúil

1) Déantar an tuarascáil mheastóireachta QI don bhliain mheasúnaithe 2019 a chur ar neamhní.

2) Déantar an chaingean a dhíbhe den chuid eile.

3) Ordaítear do gach páirtí a chostais féin a iompar.

(1) IO C 138, 19.4.2021.
Breithiúnas na Cúirte Ginearálta an 22 Meitheamh 2022 – Puma v EUIPO – V. Fraas (FRAAS)

(Cás T-329/21) (1)

(Trádmharc de chuid an Aontais Eorpaigh - Imeachtaí cúlghairme - Focalmharc de chuid an Aontais Eorpaigh FRAAS - Fíorúsáid an trádmhairc - Úsáid i ndáil leis na hearraí ar cláraíodh an trádmharc ina leith - Airteagal 51(1)(a) de Rialachán (CE) Uimh. 207/2009 (Airteagal 58(1)(a) de Rialachán (AE) 2017/1001 anois) - Cruthúnas ar fhíorúsáid)

(2022/C 303/51)

Teanga an cháis: an Ghearmáinis

Páirtithe

Iarratasóir: Puma SE (Herzogenaurach, an Ghearmáin) (ionadaí: M. Schunke, Dlíodóir)

Cosantóir: Oifig Maoine Intleachtúla an Aontais Eorpaigh (ionadaí: D. Walicka, i gcáil Gníomhaire)

Páirtí eile os comhair an Bhoird Achomhairc de EUIPO is idirghabhálaí os comhair na Cúirte Ginearálta: V. Fraas GmbH (Helmbrechts-Wüstenselbitz, an Ghearmáin) (ionadaithe: R. Kunze agus F. Tyra, Dlíodóirí)

Maidir le:

Lena chaingean bunaithe ar Airteagal 263 CFAE, iarrann an t-iarratasóir go ndéanfar an chinneadh ón gcúigiú Bord Achomhairc d’Oifig Maoine Intleachtúla an Aontais Eorpaigh (EUIPO) an 24 Márta 2021 (Cás R 2714/2019-5) a neamhniú.

An chuid oibríochtúil

1. Díbhtear don chaingean;

2. Ordaítear do Puma SE a chostais féin agus na costais sin arna dtabhú ag Oifig Maoine Intleachtúla an Aontais Eorpaigh (EUIPO) agus V. Fraas GmbH sna himeachtaí reatha a íoc.

(1) IO C 297 du 26.7.2021.
Breithiúnas na Cúirte Ginearálta an 22 Meitheamh 2022– Future Motion v EUIPO – El Corte Inglés (HYPERCORE)

(Cás T-356/21) (1)

(Trádmharc de chuid an Aontais Eorpaigh - Imeachtaí freasúra - Clárú idirnáisiúnta lena n-ainmnítear an tAontas Eorpach - Focalmharc HYPERCORE - Marc fíortha de chuid an Aontais Eorpaigh roimhe sin HIPERCOR - Foras coibhneasta le diúltú - Dóchúlacht go mbeadh mearbhall ann - Airteagal 8(1)(b) de Rialachán (CE) Uimh. 207/2009 (Airteagal 8(1)(b) de Rialachán (AE) 2017/1001 anois)

(2022/C 303/52)

Teanga an cháis: an Béarla

Páirtithe

Iarratasóir: Future Motion, Inc. (Santa Cruz, California, na Stáit Aontaithe) (ionadaí: F.-M. Orou, Dlíodóir)

Cosantóir: Oifig Maoine Intleachtúla an Aontais Eorpaigh (ionadaí: J. Ivanauskas, i gcáil Gníomhaire)

Páirtí eile os comhair an Bhoird Achomhairc de EUIPO is idiragraí os comhair na Cúirte Ginearálta: El Corte Inglés, SA (Maidrid, an Spáinn) (ionadaí: J.L. Rivas Zurdo, Dlíodóir)

Maidir le:

Caingean arna tabhairt i gcoinne chinneadh an Chéad Bhoird Achomhairc de EUIPO an 26 Aibreán 2021 (Cás R 1229/2020-1), a bhaineann le himeachtaí freasúra idir El Corte Inglés agus Future Motion.

An chuid oibríochtúil

1. Cuirtear an cinneadh ón gCéad Bhord Achomhairc d’Oifig Maoine Intleachtúla an Aontais Eorpaigh (EUIPO) an 26 Aibreán 2021 (Cás R 1229/2020-1) ar neamhní.

2. Ordaítear do EUIPO, chomh maith lena chostais féin, na costais arna dtabhú ag Future Motion, Inc. a íoc.

3. Ordaítear do El Corte Inglés, SA a chostais féin a íoc.

(1) IO C 329 an 16.8.2021.
Breithiúnas na Cúirte Ginearálta an 22 Meitheamh 2022– Haswani v an Chomhairle

(Cás T-479/21) (1)

(Comhbheartas eachtrach agus slándála - Bearta sriantacha arna ndéanamh i gcoinne na Siria - Reo cistí - Res judiciata - Earráid bhreithmheasa - Comhréireacht - Dualgas na cúiseanna a lua - Cearta na cosanta - Ceart chun próis dhlíthiúil chóir)

(2022/C 303/53)

Teanga an cháis: an Fhraincis

Páirtithe

Iarratasóir: George Haswani (Yabroud, an tSiria) (ionadaí: G. Karouni, Dlíodóir)

Cosantóir: Comhairle an Aontais Eorpaigh (ionadaithe: A. Limonet agus V. Piessevaux, Gníomhairí)

Maidir le:

Lena chaingean, iarrann an t-iarratasóir, ar an gcéad dul síos, de bhun Airteagal 263 CFAE, go ndéanfar Cinneadh (CBES) 2021/855 ón gComhairle an 27 Bealtaine 2021 lena leasaítear Cinneadh 2013/255/CBES maidir le bearta sriantacha i gcoinne na Siria (IO 2021 L 188, lch. 90) agus Rialachán Cur Chun Feidhme (AE) 2021/848 ón gComhairle an 27 Bealtaine 2021 lena gcuirtear chun feidhme Rialachán (AE) Uimh. 36/2012 maidir le bearta sriantacha i bhfianaise na staide sa tSiria (IO 2021 L 188, lch. 18) a chur ar neamhní a mhéid a choimeádtar a ainm ar na liostaí a ghabhann leis na gníomhartha seo agus, ar an dara dul síos, de bhun Airteagal 268 CFAE, go ndéanfar an damáiste neamhábhartha a baineadh dó de dheasca na gníomhartha thuasluaite a ghlacadh a chúiteamh.

An chuid oibríochtúil

1. Diúltaítear don chaingean.

2. Ordaítear do George Haswani na costais a íoc.

(1) IO C 412, 11.10.2021.
Breithiúnas na Cúirte Ginearálta an 22 Meitheamh 2022 – Tequila Revolución v EUIPO – Horizons Group (London) (Revolution Vodka)

(Cás T-628/21) (1)

(Trádmharc de chuid an Aontais Eorpaigh - Imeachtaí freasúra - Iarratas ar fhocalmharc de chuid an Aontais Eorpaigh Revolution Vodka - Trádmharc de chuid an Aontais Eorpaigh roimhe sin TEQUILA REVOLUCIÓN - Forais choibhneasta le diúltú - Airteagal 8(1)(a) agus (b) de Rialachán (AE) 2017/1001 - Easpa fíorúsáide - Airteagal 47(2) de Rialachán 2017/1001)

(2022/C 303/55)

Teanga an cháis: an Fhraincis

Páirtithe

Iarratasóir: Tequila Revolución S.A.P.I. De C.V. (Meicsiceo, Meicsiceo) (ionadaí: M. Pomares Caballero, Dlíodóir)

Cosantóir: Oifig Maoine Intleachtúla an Aontais Eorpaigh (ionadaithe: S. Pétrequin agus V. Ruzek, Gníomhairí)

Páirtí eile os comhair an Bhoird Achomhairc de EUIPO: Horizons Group (London) Ltd (Reading, an Ríocht Aontaithe)

Maidir le:

Lena chaingean atá bunaithe ar Airteagal 263 CFAE, iarrann an t-iarratasóir go ndéanfar cinneadh an chúigiú Bord Achomhairc d’Oifig Maoine Intleachtúla an Aontais Eorpaigh (EUIPO) an 22 Iúil 2021 (R 2266/2020-5) a chur ar neamhní agus a athrú.

An chuid oibríochtúil

1. Diúltaítear don chaingean.

2. Ordaítear do Tequila Revolución S.A.P.I. De C.V. na costais a íoc.

(1) IO C 490, 6.12.2021.
Breithiúnas na Cúirte Ginearálta an 22 Meitheamh 2022 – Kubara v EUIPO (good calories)

(Cás T-602/21) (1)

(Trádmharc de chuid an Aontais Eorpaigh - Iarratas ar thrádmharc fíortha de chuid an Aontais Eorpaigh good calories - Forais absalóideacha le diúltú - Easpa saintréithe - Carachtar tuairisciúil - Airteagal 7(1)(b) agus (c) de Rialachán (AE) 2017/1001 - Deimhneacht dhlíthiúil - Ionchais dhlisteanacha)

(2022/C 303/54)

Teanga an cháis: an Pholainnis

Páirtithe

Iarratasóir: Kubara sp. z o.o. (Częstochowa, an Pholainn) (ionadaí: A. Suskiewicz, Dlíodóir)

Cosantóir: Oifig Maoine Intleachtúla an Aontais Eorpaigh (ionadaí: D. Walicka, i gcáil Gníomhaire)

Maidir le:

Lena chaingean bunaithe ar Airteagal 263 CFAE, iarrann an t-iarratasóir go ndéanfar cinneadh an Chéad Bhoird Achomhairc d’Oifig Maoine Intleachtúla an Aontais Eorpaigh (EUIPO) an 14 Iúil 2021 (Cás R 2167/2020-1) a neamhniú.

An chuid oibríochtúil

1. Díbhtear don chaingean;

2. Ordaítear do Kubara sp. z o.o na costais a íoc.

(1) IO C 462 an 15.11.2021.
Breithiúnas na Cúirte Ginearálta an 22 Meitheamh 2022– Beveland v EUIPO – Super B (BUCANERO)

(Cás T-29/21) (1)

(Trádmharc de chuid an Aontais Eorpaigh - Imeachtaí cúlghairme - Focalmharc de chuid an Aontais Eorpaigh BUCANERO - Fíorúsáid a bhaint as an trádmharc - Pointe (a) den dara fomhír d’Airteagal 18(1) agus Airteagal 58(1)(a) de Rialachán 2017/1001 - Foirm atá éagsúil ó thaobh gnéithe nach n-athraíonn an tsaintréith - Cruthúnas ar fhíorúsáid)

(2022/C 303/49)

Teanga an cháis: an Spáinnis

Páirtithe

Iarratasóir: Beveland, SA (Sant Joan les Fonts, an Spáinn) (ionadaí: J. Carbonell Callicó, Dlíodóir)

Cosantóir: Oifig Maoine Intleachtúla an Aontais Eorpaigh (ionadaí: J. Crespo Carrillo, Gníomhaire)

Páirtí eile os comhair an Bhoird Achomhairc de EUIPO atá ina idiragraí os comhair na Cúirte Ginearálta: Super B, SL (Talavera de la Reina, an Spáinn) (ionadaí: K. Guridi Sedlak, Dlíodóir)

Maidir le:

Caingean arna tabhairt i gcoinne chinneadh an chúigiú Bord Achomhairc de EUIPO an 5 Samhain 2020 (Cás R 1046/2020 – 5) maidir le himeachtaí cúlghairme idir Beveland agus Super B.

An chuid oibríochtúil

1. Diúltaítear don chaingean.

2. Ordáitear do Beveland, SA na costais a íoc.

(1) IO C 79, 8.3.2021.
Breithiúnas na Cúirte Ginearálta an 29 Meitheamh 2022 – Jose A. Alfonso Arpon v EUIPO – Puma (PLUMAflex by Roal)

(Cás T-357/21) (1)

(Trádmharc de chuid an Aontais Eorpaigh - Imeachtaí freasúra - Iarratas ar mharc fíortha an Aontais Eorpaigh PLUMAflex by Roal - Marc fíortha Aontais Eorpaigh roimhe sin PUMA - Foras coibhneasta le diúltú - Dochar do chlú - Airteagal 8(5) de Rialachán (AE) 2017/1001)

(2022/C 311/15)

Teanga an cháis: an Béarla

Páirtithe

Iarratasóir: Jose A. Alfonso Arpon SL (Arnedo, an Spáinn) (ionadaí: C. Hernández Hernández, Dlíodóir)

Cosantóir: Oifig Maoine Intleachtúla an Aontais Eorpaigh (ionadaithe: A. Söder agus V. Ruzek, i gcáil Gníomhairí)

Páirtí eile os comhair an Bhoird Achomhairc de EUIPO, idiragraí os comhair na Cúirte Ginearálta: Puma SE (Herzogenaurach, an Ghearmáin) (ionadaí: P. González-Bueno Catalán de Ocón, Dlíodóir)

Maidir le:

Trína chaingean faoi Airteagal 263 CFAE, iarrann an t-iarratasóir go ndéanfaí cinneadh an chéad Bhoird Achomhairc d’Oifig Maoine Intleachtúla an Aontais Eorpaigh (EUIPO) an 6 Aibreán 2021 (Cás R 2991/2019-1) a chur ar neamhní.

An chuid oibríochtúil

1. Diúltaítear don chaingean.

2. Ordaítear do Jose A. Alfonso Arpon SL na costais a íoc.

(1) IO C 329, 16.8.2021.
Breithiúnas na Cúirte Ginearálta an 29 Meitheamh 2022 – bet-at-home.com Entertainment v EUIPO (bet-at-home)

(Cás T-640/21) (1)

(Trádmharc de chuid an Aontais Eorpaigh - Iarratas ar mharc fíortha de chuid an Aontais Eorpaigh bet-at-home - Dearbhfhorais le diúltú - Easpa leithleachais - Carachtar tuairisciúil - Airteagal 7(1)(b) agus (c) de Rialachán (AE) 2017/1001)

(2022/C 318/48)

Teanga an cháis: an Ghearmáinis

Páirtithe

Iarratasóir: bet-at-home.com Entertainment GmbH (Linz, an Ostair) (ionadaí: R. Paulitsch, Dlíodóir)

Cosantóir: Oifig Maoine Intleachtúla an Aontais Eorpaigh (ionadaithe: E. Nicolás Gómez agus D. Hanf, Gníomhairí)

Maidir le:

Lena chaingean bunaithe ar Airteagal 263 CFAE, iarrann an t-iarratasóir go ndéanfar cinneadh an chéad Bhoird Achomhairc d’Oifig Maoine Intleachtúla an Aontais Eorpaigh (EUIPO) an 5 Lúnasa 2021 (Cás R 2143/2020-1) a athbhreithniú.

An chuid oibríochtúil

1. Diúltaítear don chaingean.

2. Ordaítear do bet-at-home.com Entertainment GmbH na costais a íoc.

(1) IO C 471, 22.11.2021 .
Breithiúnas na Cúirte Ginearálta an 6 Iúil 2022 –HB v an Coimisiún

(Cás T-408/21) (1)

(Conarthaí seirbhíse poiblí - Seirbhísí cúnaimh theicniúil a sholáthar don Ard-Chomhairle Bhreithiúnach agus d’údaráis na hÚcráine - Neamhrialtachtaí maidir leis an nós imeachta um dhámhachtain - Méideanna a íocadh go míchuí a aisghabháil - Cinneadh maidir le forfheidhmiú - Airteagal 299 CFAE - Inniúlacht údar an ghnímh - Dliteanas neamhchonarthach an Aontais)

(2022/C 340/52)

Teanga an cháis: an Fhraincis

Páirtithe

Iarratasóir: HB (ionadaí: L. Levi, Dlíodóir)

Cosantóir: An Coimisiún Eorpach (ionadaithe: B. Araujo Arce, J. Estrada de Solà agus J. Baquero Cruz, i gcáil Gníomhairí)

Ábhar:

Trína chaingean, iarrann an t-iarratasóir, ar an gcéad dul síos, ar bhonn Airteagal 263 CFAE, Cinneadh C(2021) 3339 final ón gCoimisiún an 5 Bealtaine 2021 maidir le haisghabháil d’éileamh de shuim de EUR 4 241 507,00 is iníoctha ag an iarratasóir faoin gconradh leis an tagairt TACIS/2006/101 – 510 agus Chinneadh C(2021) 3340 final ón gCoimisiún an 5 Bealtaine 2021 maidir le haisghabháil d’éileamh de shuim EUR 1 197 055,86 is iníoctha ag an iarratasóir faoin gconradh leis an tagairt CARDS/2008/166 – 429 a chur ar neamhní, ar an dara dul síos, ar bhonn Airteagal 268 CFAE, aon suimeanna atá aisghabháilte ag an gCoimisiún Eorpach a aisíoc ar bhonn na gcinntí sin, móide ús ar riaráistí ar an ráta arna chur i bhfeidhm ag an mBanc Ceannais Eorpach (BCE), le méadú seacht bpointe air, agus euro siombalach inmhéadaithe amháin mar dhamáistí agus ús a íoc chun an damáiste neamhábhartha a baineadh dó a chúiteamh.

An chuid oibríochtúil

1. Cuirtear Cinneadh C(2021) 3339 final ón gCoimisiún an 5 Bealtaine 2021 maidir le haisghabháil d’éileamh de shuim de EUR 4 241 507,00 is iníoctha ag HB faoin gconradh leis an tagairt TACIS/2006/101 – 510 agus Chinneadh C(2021) 3340 final ón gCoimisiún an 5 Bealtaine 2021 maidir le haisghabháil d’éileamh de shuim EUR 1 197 055,86 is iníoctha ag HB ar neamhní.

2. Diúltaítear don chuid eile den chaingean.

3. Íocfaidh HB agus an Coimisiún a gcostais féin, lena n-áirítear costais na n-imeachtaí eatramhacha.

(1) IO C 338, 23.8.2021.
Breithiúnas na Cúirte Ginearálta an 6 Iúil 2022 – Les Éditions P. Amaury v EUIPO – Golden Balls (BALLON D’OR)

(Cás T-478/21) (1)

(Trádmharc de chuid an Aontais Eorpaigh - Imeachtaí cúlghairme - Focalmharc de chuid an Aontais Eorpaigh BALLON D’OR - Fíorúsáid arna bhaint as trádmharc - Cúlghairm páirteach - Airteagal 51(1)(a) de Rialachán (CE) Uimh. 207/2009 (Airteagal 58(1)(a) de Rialachán (AE) 2017/1001 anois) - Cruthúnas ar fhíorúsáid - Measúnú ar an bhfianaise - Aicmiú na seirbhísí)

(2022/C 340/53)

Teanga an cháis: an Béarla

Páirtithe

Iarratasóir: Les Éditions P. Amaury (Boulogne-Billancourt, an Fhrainc) (ionadaithe: T. de Haan agus M. Laborde, Dlíodóirí)

Cosantóir: Oifig Maoine Intleachtúla an Aontais Eorpaigh (ionadaithe: M. Chylińska agus J. Crespo Carrillo, i gcáil Gníomhairí)

Páirtí eile sna himeachtaí os comhair Bhord Achomhairc EUIPO, ag idiragairt os comhair na Cúirte Ginearálta: Golden Balls Ltd (Londain, an Ríocht Aontaithe) (ionadaithe: M. Hawkins, solicitor, agus T. Dolde agus V. Pati, Dlíodóirí)

Abhar

Lena chaingean de bhun Airteagal 263 CFAE, iarrann an t-iarratasóir go ndéanfar Cinneadh ón gceathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 7 Meitheamh 2021 a neamhniú (Cás R 1073/2020-4).

An chuid oibríochtúil

1) Déantar Cinneadh ón gceathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 7 Meitheamh 2021 (Cás R 1073/2020-4) a neamhniú a mhéid a sheas sé le cinneadh ón Rannán Cúlghairme an marc a chúlghairm i leith na seirbhísí seo a leanas in Aicme 41 de Chomhaontú Nice maidir le hAicmiú Idirnáisiúnta Earraí agus Seirbhísí chun Críocha Clárú Marcanna an 15 Meitheamh 1957, arna leasú agus a athbhreithniú: “siamsaíocht”, “siamsaíocht teilifíse” agus “eagrú comórtas (siamsaíocht)”.

2) Diúltaítear don chuid eile den chaingean.

3) Ordaítear do gach páirtí a chostais féin a íoc.

(1) IO C 382, 20.9.2021.
Breithiúnas na Cúirte Ginearálta an 13 Iúil 2022 – Pejovič v EUIPO – ETA živilska industrija (RENŠKI HRAM)

(Cás T-286/21) (1)

(Trádmharc an Aontais Eorpaigh - Imeachtaí neamhbhailíochta - Focalmharc an Aontais Marque de l’Union européenne – RENŠKI HRAM - Dearbhfhoras ar neamhbhailíocht - Meon mímhacánta - Airteagal 52(1)(b) de Rialachán (CE) Uimh. 207/2009 [anois: Airteagal 59(1)(b) de Rialachán (AE) 2017/1001))

(2022/C 340/49)

Teanga an cháis: an Béarla

Páirtithe

Iarratasóir: Edvin Pejovič (Pobegi, an tSlóivéin) (ionadaí: U. Pogačnik, Dlíodóir)

Cosantóir: Oifig Maoine Intleachtúla an Aontais Eorpaigh (ionadaí J. Ivanauskas i gcáil Gníomhaire)

Páirtí eile sna himeachtaí os comhair an Bhoird Achomhairc de EUIPO ag idiragairt os comhair na Cúirte Ginearálta: ETA živilska industrija d.o.o. (Kamnik, an tSlóivéin) (ionadaí: J. Sibinčič, Dlíodóir)

Maidir le:

Trína chaingean bunaithe ar Airteagal 263 CFAE, iarrann an t-iarratasóir go ndéanfar an chinneadh ón gCeathrú Bord Achomhairc de Oifig Maoine Intleachtúla an Aontais Eorpaigh (EUIPO) an 23 Márta 2021 (Cás R 679/2020-4) a neamhniú.

An chuid oibríochtúil

1) Cuirtear cinneadh ón gCeathrú Bord Achomhairc d’Oifig Maoine Intleachtúla an Aontais Eorpaigh (EUIPO) an 23 Márta 2021 (Cás R 679/2020 4) ar neamhní.

2) Diúltaítear don chuid eile den chaingean.

3) Ordaítear do EUIPO a chostais féin a íoc, chomh maith leis na costais a thabhaigh M. Edvin Pejovič chun críocha na n-imeachtaí seo agus chun críocha na n-imeachtaí os comhair an Bhoird Achomhairc.

4) Ordaítear do ETA živilska industrija d.o.o. a chostais féin a íoc,

(1) IO C 278, 12.7.2021.
C 340/39

Iris Oifigiúil an Aontais Eorpaigh

Breithiúnas na Cúirte Ginearálta an 6 Iúil 2022 – YF v AECP

(Cás T-664/21) (1)

(“Seirbhís shibhialta - Gníomhairí sealadacha - Conradh fostaíochta neamhiata - Foirceannadh an chonartha - Neamhinniúlacht ghairmiúil - Earráid fhollasach mheasúnaithe - Prionsabal an dea-riaracháin”)

(2022/C 340/54)

Teanga an cháis: an Fhraincis

Páirtithe

Iarratasóir: YF (ionadaí: M. Casado García-Hirschfeld, Dlíodóir)

Cosantóir: An Ghníomhaireacht Eorpach um Rialú ar Iascach (ionadaithe: S. Steele, Gníomhaire, le cúnamh ó B. Wägenbaur, Dlíodóir)

Ábhar

Lena chaingean bunaithe ar Airteagal 270 CFAE, iarrann an t-iarratasóir go gcuirfear ar neamhní cinneadh na Gníomhaireachta Eorpaí um Rialú ar Iascach (EFCA) an 18 Feabhra 2021 lenar foirceannadh a chonradh fostaíochta neamhiata.

An chuid oibríochtúil

1) Diúltaítear don chaingean.

2) Ordaítear do YF na costais a íoc.

(1) IO C 502, 13.12.2021.
Breithiúnas na Cúirte Ginearálta an 27 Aibreán 2022 – Kazembe Mupompa v an Chomhairle

(Cás T-109/21) (1)

(Comhbheartas eachtrach agus slándála - Bearta sriantacha a rinneadh i dtaca leis an staid i bPoblacht Dhaonlathach an Chongó - Reo na gcistí - Srianta le ligean isteach ar chríoch na mBallstát - Ainm an iarratasóra a choinneáil ar na liostaí de na daoine atá i gceist - An ceart chun éisteacht a fháil - Cruthúnas gur cuí na hainmneacha a chuimsiú agus a choinneáil ar na liostaí - Earráid fhollasach mheasúnaithe - Buanú na gcúinsí fíorasacha agus dlíthiúla ba bhun le glacadh na mbeart sriantach)

(2022/C 244/42)

Teanga an cháis: an Fhraincis

Páirtithe

Iarratasóir: Kalev Mutondo (Kinshasa, Poblacht Dhaonlathach an Chongó) (ionadaithe: T. Bontinck, P. De Wolf, A. Guillerme agus T. Payan, Dlíodóirí)

Cosantóir: Comhairle an Aontais Eorpaigh (ionadaithe: B. Driessen agus H. Marcos Fraile, i gcáil Gníomhairí)

Ábhar

Lena chaingean faoi Airteagal 263 CFAE, iarrann an t-iarratasóir go ndéanfaí, sa chéad áit, Cinneadh (CBES) 2020/2033 ón gComhairle an 10 Nollaig 2020 lena leasaítear Cinneadh 2010/788/CBES a bhaineann le bearta sriantacha i gcoinne Phoblacht Dhaonlathach an Chongó (IO 2020 L 419, lch. 30), agus, sa dara háit, Rialachán Cur Chun Feidhme (AE) 2020/2021 ón gComhairle an 10 Nollaig 2020 lena gcuirtear chun feidhme Airteagal 9 de Rialachán (CE) Uimh. 1183/2005 lena bhforchuirtear bearta sriantacha sonracha áirithe a dhírítear i gcoinne daoine atá ag gníomhú de shárú ar an lánchosc arm i dtaca le Poblacht Dhaonlathach an Chongó, a mhéid a bhaineann na gníomhartha sin leis an iarratasóir, a chur ar neamhní.

An chuid oibríochtúil

1. Diúltaítear don chaingean;

2. Ordaítear do Kalev Mutondo na costais a íoc.

(1) IO C 128, 12.4.2021.
Breithiúnas na Cúirte Ginearálta an 27 Aibreán 2022 – LG Electronics v EUIPO – Anferlux-Electrodomésticos (SmartThinQ)

(Cás T-181/21) (1)

(Trádmharc an Aontais Eorpaigh - Imeachtaí neamhbhailíochta - Marc fíortha de chuid an Aontais Eorpaigh SmartThinQ - Marc fíortha de chuid an Aontais Eorpaigh níos luaithe SMARTTHING - Forais choibhneasta leis an diúltú - Baol mearbhaill - Airteagal 8(1)(b) de Rialachán (CE) Uimh. 207/2009 (anois Airteagal 8(1)(b) de Rialachán (AE) 2017/1001) - Liosta na n-earraí atá clúdaithe ag an marc níos luaithe a aistriú go teanga an cháis - Fíorúsáid an mhairc níos luaithe)

(2022/C 244/47)

Teanga an cháis: an Béarla

Páirtithe

Iarratasóir: LG Electronics, Inc. (Seoul, an Chóiré Theas) (ionadaí: M. Graf, Dlíodóir)

Cosantóir: Oifig Maoine Intleachtúla an Aontais Eorpaigh (iondadaí: M. Capostagno, Gníomhaire)

Páirtí eile os comhair an Bhoird Achomhairc de EUIPO: Anferlux-Electrodomésticos, Lda (Vila Nova de Monsarros, an Phortaingéil)

Ábhar

Caingean arna tabhairt i gcoinne cinneadh ón gceathrú Bord Achomhairc de EUIPO an 3 Feabhra 2021 (Cás R 1657/2020-4), maidir le himeachtaí neamhbhailíochta idir Anferlux-Electrodomésticos agus LG Electronics.

An chuid oibríochtúil

1) Diúltaítear don achomharc.

2) Ordaítear do LG Electronics, Inc. a chostais féin a íoc, chomh maith leis na costais a thabhaigh Oifig Maoine Intleachtúla an Aontais Eorpaigh (EUIPO).

(1) IO C 217, 7.6.2021.